Gumbinių ežerėlis
Gumbinių ežerėlis (arba Gumbinis) – ežeras pietų Lietuvoje, Varėnos rajone, apie 7,5 km į pietvakarius nuo Rudnios, Čepkelių raisto rytinėje dalyje.. Ežerėlio ilgis iš vakarų į rytus – 0,09 km, plotis – iki 0,06 km. Altitudė 131,7 m. Ežeras pirminės kilmės (liekaninis). Krantai žemi, pelkėti, apaugę retmiškiu. Ežerėlis nenutekantis, priklauso Ūlos upės baseinui. Ežero pavadinimas kilęs nuo lauko pavadinimo Gumbìnės. Šis suteiktas pagal kupstuotą, gumburiuotą paviršių.